CELEX: 32012R0105
Language: lt
Date: 2012-02-07 00:00:00
Title: 2012 m. vasario 7 d. Komisijos įgyvendinimo reglamentas (ES) Nr. 105/2012 dėl tam tikrų prekių klasifikavimo Kombinuotojoje nomenklatūroje

9.2.2012   
            
            
               LT
            
            
               Europos Sąjungos oficialusis leidinys
            
            
               L 36/21
            
         KOMISIJOS ĮGYVENDINIMO REGLAMENTAS (ES) Nr. 105/2012
   2012 m. vasario 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;
            
         
               (4)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 7 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Daugiafunkcė mašina, kurios apytikriai matmenys 62 × 76 × 98 cm, o svoris maždaug 153 kg, sudaryta iš skaitytuvo ir elektrostatinio spausdintuvo.
                  Mašina turi 150 lapų talpos automatinį tiektuvą, skirtą kopijuojamiems dvipusiams originalams, du popieriaus tiekimo dėklus, naudotojui skirtą valdymo pultą, 2,5 GB operatyviąją atmintį (RAM) ir įmontuotą 80 GB kietąjį diską. Joje yra eterneto, WLAN ir USB sąsajos.
                  Mašina gali atlikti šias funkcijas:
                  
                              —
                           
                           
                              nuskaitymo;
                           
                        
                              —
                           
                           
                              spausdinimo ir
                           
                        
                              —
                           
                           
                              skaitmeninio kopijavimo.
                           
                        Taip pat ji gali nuskaitytus dokumentus siųsti internetu (vadinamasis elektroninis arba internetinis faksas).
                  Mašina per minutę atgamina iki 51 A4 formato puslapio. Ji taip pat gali sumažinti arba padidinti nuskaitomus vaizdus (mastelis – 25–400 proc.). Jos nuskaitymo sparta – 70 vaizdų per minutę.
                  Mašinos spausdinimo skiriamoji geba – 1 200 × 1 200 dpi (tik teksto) ir 600 × 600 dpi (vaizdo). Kopijavimo skiriamoji geba – 600 × 600 dpi.
                  Mašina veikia arba kaip kopijavimo aparatas, kuris nuskaito originalą ir elektrostatiniu spausdinimo įtaisu atspausdina jo kopijas, arba, prijungta prie tinklo ar automatinio duomenų apdorojimo mašinos, – kaip spausdintuvas, skaitytuvas ir internetinis faksas.
               
               
                  8443 31 80
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8443, 8443 31 ir 8443 31 80 atitinkančiais prekių aprašymais.
                  Atsižvelgiant į mašinos charakteristikas, nė viena iš jos funkcijų nelaikytina pagrindine, todėl mašina nepriskirtina 8443 31 20 subpozicijai. Atgaminimo spartos, nuskaitymo spartos, automatinio lapų tiektuvo, popieriaus tiekimo dėklų skaičiaus, valdymo pulto ir mastelio keitimo funkcijos nepakanka, kad skaitmeninį kopijavimą būtų galima laikyti pagrindine mašinos funkcija.
                  Iš tiesų, ir kopijuojant, ir spausdinant atgaminimo sparta yra tokia pati, nes priklauso nuo spausdinimo įtaiso, kuris skirtas abiem funkcijoms atlikti. Popieriaus tiekimo dėklai taip pat naudojami ir spausdinimui, ir kopijavimui. Nuskaitymo sparta siejama ir su nuskaitymu, ir su kopijavimu. Automatinis lapų tiektuvas ir valdymo pultas vienodai naudojami ir kopijuojant, ir nuskaitant, ir naudojant internetinį faksą. Mastelio keitimo funkcijos, kuri ypač siejama su kopijavimu, nepakanka, kad kopijavimą būtų galima laikyti pagrindine funkcija.
                  Be to, galimybė prijungti mašiną prie automatinio duomenų apdorojimo mašinos arba tinklo yra svarbi ypatybė, nes taip galima atspausdinti dokumentus iš automatinio duomenų apdorojimo mašinos, perkelti nuskaitytus dokumentus į ją arba siųsti juos internetu.
                  Todėl mašina klasifikuotina kaip kitos mašinos, atliekančios ne mažiau kaip dvi iš šių funkcijų – spausdinimo, kopijavimo arba perdavimo faksu, kurių pagrindinė funkcija nėra skaitmeninis kopijavimas, priskiriant KN kodą 8443 31 80.